2022-ben a személyi változásoknak is köszönhetően megújulva folytattuk a magányos időseket támogató tevékenyégünket

**Április**ban a két új programvezető elkezdte tevékenységét. A **Húsvét**i program a Budakeszi Vadasparkba szervezett kirándulás volt, amelyet 29 idős barátunknak és az őket kísérő önkénteseknek tettünk emlékezetessé. Az elején sorban gördültek be a taxik, a végén pedig ott várták az időseket és kísérőiket. Olyan volt, mintha valami fontos delegációra várakoztak volna, majd sorban gördültek ki. Tetszett mindenkinek a helyzet. Élmény volt.

Volt látássérült is közöttük, gyengénlátó, de mégis eljöttek, mert végre a hosszú bezárás után kimozdulhattak a jó levegőre, a tavaszi illatot árasztó szép környezetbe. Hallották a madarak csicsergését, és egészen el voltak varázsolva.

A séta végén a Vadaspark büféjében megvendégeltük őket. Volt kenyérlángos, rétes, kávé, víz, üdítő.

Egyetlen férfi önkéntesünk Varró József pedig meglepte azzal az idős hölgyeket, hogy versikét mondott és mindenkit meglocsolt. Volt kacarászás.

****Összeállítottunk húsvéti ajándékcsomagot is, amelyben volt többféle különleges csoki, tea, lekvár, az Exxonmobil támogatásával pedig tudtunk gondolni még a diabétesszel élőkre is, nekik olyan édességeket szereztünk be, ami megfelel a szigorú diétájuknak. Akik részt vettek a kiránduláson, ott kapták meg az ajándékot. Akik pedig tényleg nem tudtak eljönni, nekik futárral küldtük el a lakcímükre.

A kirándulás végén sok-sok mosolygós köszönetet kaptunk, elmondták, hogy régen nem érezték magukat ilyen jól. Szeretnének több ilyen programon részt venni, feltöltötte őket. Önkénteseinken keresztül is jöttek a visszajelzések, a kirándulásnak nagy sikeres volt.

**Június** az aktivitás jegyében telt. A Magyar Szabaidősport Szövetség meghívására először vettünk részt a **Szépkorúak Mozgásfesztiválján** a Bikás parkban. Egyik önkéntesünk jógaedzéseket, látássérült idős barátunk pedig chikung órát tartott a szépkorú érdeklődők számára nagy sikerrel.

Támogatónk, a Decathlon, meghívta az időseket a **X. Mátra Túrára,** amelyhez buszt biztosított, és megvendégelt minket a helyszínen. 12 önkéntes és idős vett részt egy laza sétán túravezetővel.

**Szeptember** elején ismét sportprogramon vettünk részt a Magyar Szabadidősport Szövetség **Családok Mozgásfesztiválja** rendezvényén a Puskás Aréna melletti zöldfelületen sok más civil szervezzel együtt. Ismét volt jóga és chikung óra. Ez a rendezvény jó lehetőség volt arra is, hogy népszerűsítsük programunkat. 

**Októberb**en **jótékonysági koncertet** szerveztünk a Barcalora kvartett közreműködésével nagyon szép helyszínen, a Lóvasút Rendezvényközpontban.

**December** az év kiemelt hónapja. Mindenki a **karácsony**ra várt. Simonpusztán a Bivaly Csárdában vendégeltük meg az időseket, ahol lovasbemutatót tartottak nekik, és meglátogathatták az istállókat. 30 idős és önkéntes vett részt a programon. Taxival szállítottuk őket a különbuszhoz és ez magában is élmény volt számukra. A kacsaebéd finom volt, és a lovakkal való találkozás igazán különleges és felejthetetlen élményt adott, amiről hosszú ideig beszéltek még.



**Köszönjük támogatóinknak, hogy ilyen színvonalas és az idősek minden igényét kielégítő karácsonyi programot tudtunk megvalósítani!**